rejauldu/bengali-wikipedia huggingface dataset:
এনরিকে পিনিয়েরো কেরালত, এছাড়াও এনরিক পিনিয়েরো বা মার্কেস দে লা মেসা দে আস্তা নামে পরিচিত, ছিলেন একজন স্পেনীয় অভিজাত ব্যক্তি, যিনি ১৯৪০ সাল হতে ১৯৪৩ সাল পর্যন্ত বার্সেলোনার সভাপতির দায়িত্ব পালন করেছেন। এক সংবাদ প্রতিবেদনে পিনিয়েরো জানান যে, তিনি বার্সেলোনার সভাপতি হওয়ার পূর্বে, এই খেলা (ফুটবল) সম্পর্কে কিছুই জানতেন যা এবং তিনি কখনোই এই খেলাটি দেখেননি। তিনি তৎকালীন জেনারেল হোসে মোস্কার্দোর একজন ঘনিষ্ঠ বন্ধু ছিলেন। তিনি স্পেনের গৃহযুদ্ধের সময় জাতীয়তাবাদী দলের সাথে থেকে কাজ করেছেন এবং স্পেনের প্রতি তার আনুগত্যের জন্য পরবর্তীতে তাকে ক্লাবের সভাপতি হিসেবে নিযুক্ত করা হয়। ১৯৪৩ সালের কোপা দেল জেনারেলিসিমোর এক ম্যাচে রিয়াল মাদ্রিদের বিরুদ্ধে সেমিফাইনালের পর তিনি তার সভাপতির দায়িত্ব থেকে পদত্যাগ করেছিলেন। পিনিয়েরোর সভাপতি থাকাকালীন, ক্লাবটির নাম ও চিহ্ন পরিবর্তন করতে হয়েছিল। ১৯৪১ সালে একটি আদেশের মাধ্যমে, স্পেনে অ-স্পেনীয় ভাষার নাম ব্যবহার নিষিদ্ধ করা হয়েছিল; এর ফলস্বরূপ বার্সেলোনার নাম ক্লাব দে ফুতবল বার্সেলোনা হতে ফুটবল ক্লাব বার্সেলোনায় পরিবর্তন করা হয়েছিল। একই সাথে কাতালান পতাকা ব্যবহার করাও নিষিদ্ধ ছিল, এই জন্য ক্লাবের তৎকালীন চিহ্ন হতে কাতালান পতাকার চিহ্ন অপসারণ করা হয়েছিল। এছাড়াও তার সভাপতি থাকাকালীন, তিনি ক্লাবটির একটি হ্যান্ডবল দল গঠন করেন, যেটি বর্তমানে এফসি বার্সেলোনা হ্যান্ডবল নামে পরিচিত।   উৎস   Jimmy Burns (1998). Barça: A People’s Passion.   বহিঃসংযোগ   Piñeyro at www.fcbarcelona.com  বিষয়শ্রেণী:১৮৮৩-এ জন্ম বিষয়শ্রেণী:১৯৬০-এ মৃত্যু বিষয়শ্রেণী:ফুটবল ক্লাব বার্সেলোনার সভাপতি বিষয়শ্রেণী:স্পেনীয় গৃহযুদ্ধের স্পেনীয় ব্যক্তি (জাতীয় গোষ্ঠী)
কোচবিহার রেলওয়ে স্টেশন (ওল্ড কোচবিহার রেলওয়ে স্টেশন হিসাবেও পরিচিত) ভারতের পশ্চিমবঙ্গ রাজ্যের কোচবিহার জেলার কোচবিহার শহরে রেল পরিষেবা প্রদানকারী একটি রেলওয়ে স্টেশন।   ইতিহাস  ১৮৯৪ সালে কোচবিহার রাজ্য রেলওয়ে কোচবিহার শহরের বিপরীতে তোর্সার দক্ষিণ তীর থেকে পূর্ব বঙ্গ রেলওয়ের ট্র্যাকে অবস্থিত গিতলদহ স্টেশন পর্যন্ত একটি ২ ফুট ৬ (৭৬২ মিমি) প্রশস্ত ন্যারো গেজ রেলপথ নির্মাণ করে । তোর্সার উপর একটি সেতু নির্মিত হওয়ার পরে ১৯০১ সালে কোচবিহার শহরটি সংযুক্ত হয়। ১৯১০ সালে এটি ১০০০ মিমি (৩ ফুট ৩ ৩/৮ ইঞ্চি) প্রশস্ত মিটার গজে রূপান্তরিত হয়। উত্তর-পূর্ব সীমান্ত রেল আলিপুরদুয়ার-বামানহাট শাখা রেলপথকে ২০০৭ সালে ১,৬৭৬ মিমি (৫ ফুট ৬ ইঞ্চি) প্রশস্ত ব্রডগেজে রূপান্তর করে।   রেলওয়ে ঐতিহ্য জাদুঘর এক শতাব্দীরও বেশি পুরানো কোচবিহার রেলওয়ে স্টেশনকে একটি ঐতিহ্যবাহী স্টেশন হিসাবে স্বীকৃতি প্রদান করা  হয়েছে এবং রেলওয়ের ঐতিহ্য জাদুঘরের জন্য একটি নতুন ভবন নির্মিত হয়।  তথ্যসূত্র  বিষয়শ্রেণী:কোচবিহার জেলার রেলওয়ে স্টেশন বিষয়শ্রেণী:১৯০১-এ ভারতে প্রতিষ্ঠিত বিষয়শ্রেণী:আলিপুরদুয়ার রেলওয়ে বিভাগ বিষয়শ্রেণী:১৯০১-এ ভারতে চালু রেলওয়ে স্টেশন বিষয়শ্রেণী:কোচবিহার
থাম্ব|বেঙ্গল মিউজিক কলেজ, কলকাতা। বেঙ্গল মিউজিক কলেজ (বিএমসি) হল ভারতের পশ্চিমবঙ্গ রাজ্যের রাজধানী কলকাতা শহরে অবস্থিত একটি সংগীত প্রশিক্ষণ মহাবিদ্যালয়। ১৯৪০ সালে ননীগোপাল বন্দ্যোপাধ্যায় এই মহাবিদ্যালয়টি স্থাপন করেন। ১৯৫৬ সালে এটি কলকাতা বিশ্ববিদ্যালয়ের অনুমোদন লাভ করে। এখানে ভারতীয় শাস্ত্রীয় সংগীতের উপর ইন্টারমিডিয়েট, স্নাতক (সাম্মানিক ও সাধারণ) ও স্নাতকোত্তর পাঠক্রম চালু রয়েছে।Preface Official website  ২০০৩ সালে এই মহাবিদ্যালয়ে মাস্টার অফ মিউজিক পাঠক্রম চালু হয়েছে এবং ২০০৯ সালে চালু হয়েছে একটি পিএইচ.ডি. কর্মসূচি। দুটিই কলকাতা বিশ্ববিদ্যালয়ের অনুমোদন প্রাপ্ত।Bengal Music College. (Affiliated to University of Calcutta). Ph.D. in Music  University of Calcutta website.   আরও দেখুন   ভারতের শিক্ষা ব্যবস্থা  পশ্চিমবঙ্গের শিক্ষা ব্যবস্থা  তথ্যসূত্র  বহিঃসংযোগ  প্রাতিষ্ঠানিক ওয়েবসাইট  বিষয়শ্রেণী:কলকাতার বিশ্ববিদ্যালয় ও কলেজ বিষয়শ্রেণী:কলকাতা বিশ্ববিদ্যালয় অনুমোদিত শিক্ষাপ্রতিষ্ঠান বিষয়শ্রেণী:১৯৪০-এ স্থাপিত শিক্ষাপ্রতিষ্ঠান বিষয়শ্রেণী:ভারতের সংগীত শিক্ষাপ্রতিষ্ঠান বিষয়শ্রেণী:কলকাতা বিশ্ববিদ্যালয় বিষয়শ্রেণী:কলকাতা বিশ্ববিদ্যালয়ের অধিভুক্ত বিষয়শ্রেণী:১৯৪০-এ প্রতিষ্ঠিত শিক্ষাপ্রতিষ্ঠান বিষয়শ্রেণী:ভারতের সঙ্গীত বিদ্যালয় বিষয়শ্রেণী:১৯৪০-এ ভারতে প্রতিষ্ঠিত
ইমান ভিলানি (উচ্চারণ:  ; জন্ম: ৩ সেপ্টেম্বর ২০০২) একজন পাকিস্তানি বংশোদ্ভূত কানাডীয় অভিনেত্রী। তিনি ২০২২ সালের ডিজনি+ মিনিসিরিজ মিস মার্ভেল–এ প্রধান চরিত্র কমলা খানের ভূমিকায় অভিনয় করে পরিচিতি অর্জন করেন। ভিলানি দ্য মার্ভেলস (২০২৩) চলচ্চিত্রে একই চরিত্রে আবারও অভিনয় করবেন।   প্রারম্ভিক জীবন  পাকিস্তানের করাচিতে জন্মগ্রহণকারী ভিলানি পরিবারের সাথে এক বছর বয়সে কানাডায় চলে যান এবং অন্টারিওর মারখামের ইউনিয়নভিল হাই স্কুল থেকে স্নাতক হন। তিনি একজন "ইসমাইলি বিশ্বাসী"। ভেলানি ২০১৯ টরন্টো আন্তর্জাতিক চলচ্চিত্র উৎসবে টিআইএফএফ নেক্সট ওয়েভ কমিটির সদস্য হিসেবে নির্বাচিত হন। হাই স্কুলের পর মিস মার্ভেল-এ অভিনয় করার আগে ভিলানি অন্টারিও কলেজ অব আর্ট অ্যান্ড ডিজাইন ইউনিভার্সিটিতে যোগ দেওয়ার পরিকল্পনা করেছিলেন।   চলচ্চিত্রের তালিকা   চলচ্চিত্র   বছর শিরোনাম ভূমিকা মন্তব্য  ২০২০ পুশ rowspan="2"  পরিচালক; স্বল্পদৈর্ঘ্য চলচ্চিত্র  রেকুইম ফর অ্যা পেন্ডামিক  ২০২১ আই ডোন্ট ওয়ান্না বি এলোন :( স্বভূমিকা ২০২৩ দ্য মার্ভেলস কমলা খান / মিস মার্ভেল নির্মাণাধীন    টেলিভিশন   বছর শিরোনাম ভূমিকা মন্তব্য  ২০২২ অ্যা ফ্যান'স গাইড টু মিস মার্ভেল স্বভূমিকা ডিজনি+ ডকুমেন্টারি  মিস মার্ভেল কমলা খান / মিস মার্ভেল মিনিসিরিজ, ৪ পর্ব    থিম পার্কের আকর্ষণ  + বছর শিরোনাম ভূমিকা ভেন্যু  ২০২২ অ্যাভেঞ্জার্স: কোয়ান্টাম এনকাউন্টার কমলা খান / মিস মার্ভেল ডিজনি উইশ    তথ্যসূত্র    বহিঃসংযোগ     বিষয়শ্রেণী:জীবিত ব্যক্তি বিষয়শ্রেণী:২০০২-এ জন্ম বিষয়শ্রেণী:২১শ শতাব্দীর কানাডীয় অভিনেত্রী বিষয়শ্রেণী:২১শ শতাব্দীর পাকিস্তানি অভিনেত্রী বিষয়শ্রেণী:অন্টারিওর অভিনেত্রী বিষয়শ্রেণী:করাচির অভিনেত্রী
ভান্ডারবাড়ী ইউনিয়ন বাংলাদেশের বগুড়া জেলার ধুনট উপজেলার একটি ইউনিয়ন।  অবস্থান ভান্ডারবারি ইউনিয়নের দক্ষিন প্রান্তে অবস্থিত সিরাজগঞ্জ জেলার কাজিপুর উপজেলার মাইজবাড়ি ইউনিয়ন, এবং পূর্ব প্রান্তে যমুনা নদী দ্বারা বেষ্টিত (যা মাইজবাড়ী ইউনিয়নের অংশবিশেষ), এবং উত্তরে গোসাইবাড়ি ইউনিয়ন ও সারিয়াকান্দি উপজেলার কামালপুর ইউনিয়ন অবস্থিত, এবং পশ্চিম প্রান্তে গোসাইবাড়ি ইউনিয়নের কিছু অংশ ও কাজিপুর উপজেলা সোনামুখী ইউনিয়নের কিছু অংশ বেষ্টিত। এই ইউনিয়নের বৃহত্তম গ্রাম ভূতবাড়ি এবং মরিচতালা গ্রাম।  যোগাযোগ   আয়তন এই ইউনিয়নের মোট আয়তন ২২.৯৫ বর্গকিলোমিটার।  ইতিহাস জনসংখ্যা এই ইউনিয়নের মোট জনসংখ্যা ২৯,১৫৭ জন।  প্রশাসনিক কাঠামো এই ইউনিয়নে ১৫টি গ্রাম ও ৯টি মৌজা রয়েছে। গ্রামগুলো হলো:  উত্তর সহড়াবাড়ী	  দক্ষিণ সহড়াবাড়ী	  শিমুলবাড়ী	  বানিয়াজান	  কৈয়াগাড়ী	  নিউসারিয়াকান্দি  পুখরিয়া  ভুতবাড়ী  ভান্ডারবাড়ী  রঘুনাথপুর	  গোপালনগর  মরিচতলা  নারায়নপুর	  রামকৃষ্ণপুর  মাধবডাঙ্গা শিক্ষা ব্যবস্থা ইউনিয়নের সাক্ষরতার হার ২১.৪%    হাট-বাজার এই ইউনিয়নে দুটি হাট-বাজার রয়েছে।   ভান্ডারবাড়ী হাট  মরিচতলা হাট  বানিয়াজান (কালিবাড়ি) হাট  জনপ্রতিনিধি ইউনিয়নের বর্তমান চেয়ারম্যান বেলাল হোসের বাবু।  ধর্মীয় উপাসনালয়  বানিয়াজান জামে মসজিদ  ভুতবাড়ী মধ্যপাড়া জামে মসজিদ  ভান্ডার বাড়ি কেন্দ্রীয় জামে মসজিদ   বানিয়াজান দুর্গা মন্দির  দর্শনীয় স্থান  বানিয়াজান স্পার  সহরাবাড়ি ঘাট  ভান্ডারবাড়ী রিভার সাইড  উল্লেখযোগ্য ব্যক্তিত্ব  আবু সাইয়ীদ, চলচ্চিত্র পরিচালক।  তথ্যসূত্র  বিষয়শ্রেণী:ধুনট উপজেলার ইউনিয়ন
Preview Crop Template lets you create a crop of an image inline for previewing the look and feel of a page. If the edit is committed these crops should be replaced with server side cropped images to avoid sending extra image data to people.   Note: There was a previous glitch for which some people had to use "tleft" "tright" etc as a workaround because "left" and "right" did not work. As a result, to avoid having to fix all those pages that used the workaround, the template has been designed to function properly regardless of whether tright or right is used. See template talk for details.   Usage  {{CSS image crop |Image         = The Name of the image. |bSize         = The Base Image size (the image we are cropping on)  |cWidth        = Crop Image Width in pixels |cHeight       = Crop image Height in pixels |oTop          = Offset Top in pixels |oLeft         = Offset Left in pixels |Location      = 'right', 'left', 'center' or 'none'. Determines placement of the image on the page.                  Defaults to 'right' when description is provided (as is default for thumb images).                  When description is blank, location on left (as is default for non-thumbs). |Description   = Description (will render out using thumbnail class)  }}  By default the magnify icon will lead to the image file.  To override this choice, use .   Examples  Dew image with center formatting:   {{CSS image crop |Image = Dew on grass Luc Viatour.jpg |bSize = 400px |cWidth = 100 |cHeight = 100 |oTop = 200 |oLeft = 45 |Location = center |Description = a drop of dew on grass (focus on the drop)  }}  You may also omit the Location and Description parameters to get:  {{CSS image crop |Image = Dew on grass Luc Viatour.jpg |bSize = 400px |cWidth = 100 |cHeight = 100 |oTop = 150 |oLeft = 100 }}   See also   Template:Annotated image with an empty "annotations" parameter  বিষয়শ্রেণী:গ্রাফিক টেমপ্লেট  bg:Шаблон:Crop
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: __প্রত্যাশিত_অসংযুক্ত_পাতা__অপসারণ করা হল।  -- Yahya (আলাপ | অবদান) ২০:১৭, ২২ মার্চ ২০২৫ (ইউটিসি) :মিসি   – (অপসারণের প্রস্তাবনা দেখুনলগ দেখুন | মনোনয়নের পর থেকে সম্পাদনা) () পর্নোগ্রাফিক চলচ্চিত্রের অভিনেত্রীর নিবন্ধটি WP:ENT, WP:BIO ও WP:GNG পূরণে ব্যর্থ। প্রাথমিক উৎসে উল্লেখযোগ্য কভারেজ নেই। উল্লেখযোগ্য পুরস্কার ও পাননি। নাহিয়ানআলাপ ০০:০১, ২৫ জানুয়ারি ২০২৫ (ইউটিসি)   প্রস্তাবনার সাথে একমত। Syrus257 (আলাপ) ১৭:১৩, ১৪ মার্চ ২০২৫ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
আতাহার আলী (জন্ম: অজানা ) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।    জন্ম ও শিক্ষাজীবন  আতাহার আলী খানের জন্ম মানিকগঞ্জ জেলার সদর উপজেলার বারাইভিকরা গ্রামে। তার বাবার নাম আলাদত খান এবং মায়ের নাম তোতা বেগম। তার স্ত্রীর নাম শিরিয়া বেগম। তাঁদের তিন মেয়ে ও এক ছেলে।   কর্মজীবন  আতাহার আলী চাকরি করতেন ইপিআরে। ১৯৭১ সালে কর্মরত ছিলেন দিনাজপুর ইপিআর সেক্টরের অধীন ১০ নম্বর উইংয়ে (বর্তমান ব্যাটালিয়ন)। মুক্তিযুদ্ধ শুরু হলে ঝাঁপিয়ে পড়েন যুদ্ধে। প্রতিরোধযুদ্ধ শেষে যুদ্ধ করেন ৬ নম্বর সেক্টরের সাহেবগঞ্জ সাবসেক্টরে। তিস্তা, পাটেশ্বরী, জয়মনিরহাট, রায়গঞ্জ ও ভূরুঙ্গামারীসহ আরও কয়েক স্থানে সাহসিকতার সঙ্গে যুদ্ধ করেন।   মুক্তিযুদ্ধে ভূমিকা  মুক্তিযুদ্ধের চূড়ান্ত পর্যায়ে, নভেম্বরের শেষের দিকে কুড়িগ্রাম জেলার নাগেশ্বরী উপজেলা সদরের উত্তর দিকে রায়গঞ্জ এলাকায় দুধকুমার নদের পশ্চিম পাশে ছিলো সীমান্ত এলাকা। সেখানে ছিল পাকিস্তান সেনাবাহিনীর শক্ত প্রতিরক্ষা অবস্থান। সেখানে মুক্তিযোদ্ধারা এগিয়ে যেতে থাকলেন পাকিস্তান সেনাবাহিনীর ক্যাম্প লক্ষ্য করে। তারা কয়েকটি দলে বিভক্ত। একটি দলে আছেন আতাহার আলী। আক্রমণের নির্দিষ্ট সময় ছিলো শেষ রাত। আর কিছু সময়ের মধ্যেই তারা পৌঁছে যাবেন নির্ধারিত স্থানে। অন্য দলগুলোরও নির্দিষ্ট সময়ের মধ্যে নিজ নিজ নির্ধারিত স্থানে পৌঁছার কথা। তারপর তারা একযোগে আক্রমণ শুরু করবেন। আতাহার আলী ও তার সহযোদ্ধারা তাঁদের নির্ধারিত স্থানে পৌঁছে প্রতিরক্ষা অবস্থান নিচ্ছেন। এমন সময় তাঁদের ডান দিকে হঠাৎ শুরু হয়ে গেল গোলাগুলি। শব্দে গোটা এলাকা প্রকম্পিত।  ডান দিকে রাতের আকাশ লাল বর্ণ ধারণ করল। নির্ধারিত সময়ের আগেই শুরু হয়ে গেল তুমুল যুদ্ধ। পাকিস্তানি সেনারা মুক্তিযোদ্ধাদের উপস্থিতি টের পেয়ে আক্রমণ করেছে। আতাহার আলী ও তার সহযোদ্ধারা পাকিস্তানি প্রতিরক্ষা অবস্থান লক্ষ্য করে গুলি করতে থাকলেন। যুদ্ধ চলতে থাকল। মুক্তিযোদ্ধারা একটু একটু করে এগিয়ে যেতে থাকলেন সামনে। একসময় তারা পাকিস্তানিদের প্রবল প্রতিরোধ উপেক্ষা করে পৌঁছে গেলেন পাকিস্তানি সেনাদের ক্যাম্পের কাছে। আতাহার আলী ও তার সহযোদ্ধারা সাহসিকতার সঙ্গে পাকিস্তানিদের আক্রমণ মোকাবিলা করতে থাকলেন। সারা দিন যুদ্ধ চলল। রাতেও থেমে থেমে গোলাগুলি চলল। পরদিন সকাল হওয়ার আগেই পাকিস্তানি ক্যাম্প থেকে গুলির শব্দ নীরব হয়ে গেল। কিছুক্ষণ পর জানা গেল, পাকিস্তানি সেনারা নিহত ও আহত সঙ্গীদের ফেলে পালিয়ে গেছে।  এরপর আতাহার আলীসহ মুক্তিযোদ্ধারা ঢুকে পড়লেন পাকিস্তানি প্রতিরক্ষা অবস্থানের ভেতর। তখন পাকিস্তানি প্রতিরক্ষা অবস্থানের ভেতর পড়ে আছে কয়েকজন পাকিস্তানি সেনার লাশ। আহত কয়েকজন কাতরাচ্ছে। মুক্তিযোদ্ধাদের আক্রমণে তছনছ হয়ে গেছে পাকিস্তানিদের প্রতিরক্ষা।    পাদটীকা      পুরস্কার ও সম্মাননা   বীর প্রতীক   তথ্যসূত্র   বিষয়শ্রেণী:বীর প্রতীক বিষয়শ্রেণী:জীবিত ব্যক্তি বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
লিনৎসার আটলেটিক-স্পোর্ট-ক্লুব (, , ; এছাড়াও লিনৎসার এএসকে অথবা শুধুমাত্র এলএএসকে নামে পরিচিত) হচ্ছে লিনৎস ভিত্তিক একটি অস্ট্রীয় পেশাদার ফুটবল ক্লাব। এই ক্লাবটি বর্তমানে অস্ট্রিয়ার শীর্ষ স্তরের ফুটবল লীগ অস্ট্রীয় ফুটবল বুন্দেসলিগায় খেলে। এই ক্লাবটি ১৯০৮ সালের ৭ই আগস্ট তারিখে প্রতিষ্ঠিত হয়েছে। এলএএসকে তাদের সকল হোম ম্যাচ লিনৎসের ভাল্ডস্টাডিওনে খেলে থাকে; যার ধারণক্ষমতা হচ্ছে ৬,০০৯। বর্তমানে এই ক্লাবের ম্যানেজারের দায়িত্ব পালন করছেন ভালেরিন ইসমায়েল এবং সভাপতির দায়িত্ব পালন করছেন সিগমুন্ড গ্রুবার। অস্ট্রীয় রক্ষণভাগের খেলোয়াড় গার্নট ট্রাউনার এই ক্লাবের অধিনায়কের দায়িত্ব পালন করছেন।  ঘরোয়া ফুটবলে, এলএএসকে এপর্যন্ত ৭টি শিরোপা জয়লাভ করেছে; যার মধ্যে ১টি অস্ট্রীয় ফুটবল বুন্দেসলিগা, ৫টি অস্ট্রীয় প্রথম লীগ এবং ১টি অস্ট্রীয় কাপ রয়েছে।   অর্জন  অস্ট্রীয় ফুটবল বুন্দেসলিগা  বিজয়ী (১):১৯৬৪–৬৫  রানার-আপ: ১৯৬১–৬২, ২০১৮–১৯  অস্ট্রীয় ফুটবল প্রথম লীগ  বিজয়ী (৫): ১৯৫৭–৫৮, ১৯৭৮–৭৯, ১৯৯৩–৯৪, ২০০৬–০৭, ২০১৬–১৭  অস্ট্রীয় কাপ  বিজয়ী: ১৯৬৪–৬৫  রানার-আপ: ১৯৬৪–৬৩, ১৯৬৬–৬৭, ১৯৬৯–৭০, ১৯৯৮–৯৯   তথ্যসূত্র    বহিঃসংযোগ       বিষয়শ্রেণী:অস্ট্রীয় ফুটবল বুন্দেসলিগার ক্লাব বিষয়শ্রেণী:অস্ট্রিয়ার ফুটবল ক্লাব বিষয়শ্রেণী:১৯০৮-এ অস্ট্রিয়ায় প্রতিষ্ঠিত বিষয়শ্রেণী:১৯০৮-এ প্রতিষ্ঠিত ফুটবল ক্লাব
তুরাইবক্কম বা ওক্যমতুরাইবক্কম দক্ষিণ ভারতের তামিলনাড়ু রাজ্যের চেন্নাই জেলার একটি অঞ্চল৷ আইটি এক্সপ্রেসওয়েই এই দিকের অংশটি মহাবলীপুরম রোড নামে পরিচিত, বর্তমানে এটি রাজীব গান্ধী সালাই নামে পরিচিত৷  পূর্ব-পশ্চিমে বিস্তৃত তুরাইবক্কম-পল্লাবরম রেডিয়াল রোড আইটি কোরিডর ও গ্র্যান্ড সাদার্ন ট্রাঙ্ক রোডকে যুক্ত করায় তুরাইবক্কম থেকে চেন্নাই আন্তর্জাতিক বিমানবন্দর সুগম্য হয়ে উঠেছে৷ ২০১০ খ্রিস্টাব্দের অক্টোবর মাসে রেডিয়াল রোডের পশ্চিম দিকে উড়ালপুল নির্মাণের ফলে যানজট লাঘব হয়েছে৷https://www.livechennai.com/thoraipakkam_history.asp গত দশ বছরে এই লোকালয়ের প্রভূত উন্নতি হয়েছে, বর্তমানে দক্ষিণ চেন্নাইয়ের আবাসিক ও অর্থনৈতিক কেন্দ্রগুলির মধ্যে এটি একটি৷ এখানে বেশ কিছু তথ্যপ্রযুক্তি ভিত্তিক কম্পানি নির্মাণ হয়েছে৷https://www.newindianexpress.com/cities/chennai/2019/feb/05/realty-report-pallavaram-thoraipakkam-corridors-are-likely-to-emerge-as-it-hub-1934409.amp  নিকটবর্তী পল্লীকরনাইয়েই জলাভূমির যথেচ্ছ ব্যবহার, বায়োমেডিকাল আবর্জনা, প্লাস্টিক টায়ার প্রভৃতি ফেলার স্থান হয়ে ওঠায় তুরাইবক্কমের বায়ুদূষণ সংক্রান্ত সমস্যার সূচক ধরা পড়েছে৷ তবে ২০০৯ খ্রিস্টাব্দের শুরু থেকে আবর্জনা দহন আইনত সম্পূর্ণ বন্ধ করে দেওয়ার ফলে এলাকার দূষণ কিছুটা নিয়ন্ত্রণে এসেছে৷https://www.newindianexpress.com/cities/chennai/2019/aug/20/burning-plastic-in-chennai-may-soon-attract-fines-up-to-rs-10000-2021765.amp  ২০০৪ খ্রিস্টাব্দের ২৬শে ডিসম্বরের ভূমিকম্পের ফলে সৃষ্ট জলোচ্ছ্বাসে কালবক্কম ও আশেপাশের ২০০ জনের প্রাণহানি হয়৷ এখানে সুনামিতে মৃত ৩৯ জনের উদ্দেশ্যে একটি স্মৃতিসৌধ রয়েছে৷https://www.researchgate.net/publication/216171310_Erosion_and_sedimentation_in_Kalpakkam_N_Tamil_Nadu_India_from_the_26th_December_2004_M9_tsunami&ved=2ahUKEwj3jMyQ5rTvAhVaWH0KHUeqCVkQFjAZegQIIRAC&usg=AOvVaw3gF2tnXqplRnPhI5wt-kfm&cshid=1615897318323  অবস্থান  তুরাইবক্কমের আশেপাশে রয়েছে পেরুঙ্গুড়ি, নীলাঙ্করাই, পালবক্কম, কারবক্কম, পল্লীকরনাই ও ইঞ্জমবক্কম৷  ২০১১ খ্রিস্টাব্দে চেন্নাই পুরনিগমের সীমানা বৃদ্ধি পায় এবং তুরাইবক্কম গ্রাম পঞ্চায়েত চেন্নাই জেলার অন্তর্ভুক্ত করে বৃহত্তর চেন্নাইয়ের অংশীভূত করা হয়। পরিবহন ওএমআর রোডে তিনটি বাস পরিষেবার পথ রয়েছে এগুলির টার্মিনাস মধ্য কৈলাস, আদিয়ার ও বেলাচেরিতে অবস্থিত। এছাড়া এই লোকালয় গিণ্ডি, বড়পালনি, মেট্টুকুপ্পম, ঈক্ষাটুতাঙ্গল, মীনমবক্কম, তাম্বরম, চেলায়ুর, সেমবক্কম, শোলিঙ্গনলুর প্রভৃৃতি চেন্নাইয়ের বহু স্থানের সাথে বাস পরিষেবার মাধ্যমে যুক্ত৷https://mtcbus.tn.gov.in/  জনসংখ্যার উপাত্ত  ২০১১ খ্রিস্টাব্দে ভারতের জনগণনা অনুসারে তুরাইবক্কম জনগণনা নগরের জনসংখ্যা ৭৬,৬০০ জন, যেখানে পুরুষ ৩৮,৪৪৪ জন ও নারী ৩৮,১৫৬ জন, অর্থাৎ প্রতি হাজার পুরুষে নারী সংখ্যা ৯৯৩ জন৷ মোট পরিবার সংখ্যা ২০,১৩৮ টি৷  ছয় বছর অনূর্ধ্ব শিশু সংখ্যা ৮,৯৭৩ জন, যা মোট জনসংখ্যার ১১.৭১ শতাংশ৷ তুরাইবক্কমের গড় সাক্ষরতার হার ৮৩.৩৯ শতাংশ, যেখানে পুরুষ সাক্ষরতার হার ৮৮.৩১ শতাংশ ও নারী সাক্ষরতার হার ৭৮.৪৬ শতাংশ৷https://www.census2011.co.in/data/town/629385-oggiyamduraipakkam-tamil-nadu.html  তথ্যসূত্র  বিষয়শ্রেণী:তামিলনাড়ুর শহর ও নগর বিষয়শ্রেণী:চেন্নাইয়ের শহরতলি
বীরেন্দ্রনাথ দত্ত (১ মার্চ ১৯৩৫ - ২৩ অক্টোবর ২০২৩) ছিলেন একজন ভারতীয় শিক্ষাবিদ, ভাষাবিদ, লেখক, লোকসাহিত্যের গবেষক, গায়ক এবং গীতিকার। তার কর্মজীবনে, তিনি মূলত আসামের বিভিন্ন কলেজে অধ্যাপক হিসেবে কাজ করেন। ২০০৯ সালে, তিনি সাহিত্য ও শিক্ষার জন্য চতুর্থ সর্বোচ্চ বেসামরিক পুরস্কার পদ্মশ্রীতে ভূষিত হন, এবং ২০১০ সালে তিনি জগদ্ধাত্রী-হরমোহন দাস সাহিত্য পুরস্কার পান। দত্ত ২০০৩ সালের উত্তর লখিমপুর অধিবেশন এবং ২০০৪ হোজাই অধিবেশনের জন্য অসম সাহিত্য সভার সভাপতি নির্বাচিত হন।   জীবনের প্রথমার্ধ  বীরেন্দ্র নাথ দত্ত ১৯৩৫ সালের ১ মার্চ আসামের নগাঁও শহরে কল্পনানাথ দত্ত, একজন স্কুল শিক্ষক এবং মন্দাকিনী দত্তের কাছে জন্মগ্রহণ করেন। তাদের আদি বাড়ি বাইহাটা চারিয়ালীর কাছে পানের গ্রামে।  দত্ত গুয়াহাটির চেনিকুঠি এলপি স্কুলে শিক্ষা শুরু করেন এবং তারপর গোয়ালপাড়ায় পড়াশোনা করেন। ১৯৩৩ সালে, দত্ত ম্যাট্রিকুলেশন এবং আইএসসি উভয় ক্ষেত্রেই শীর্ষ ১০ জনের মধ্যে স্থান অর্জন করেন। গৌহাটি বিশ্ববিদ্যালয়ে পরীক্ষা। তিনি বিশ্বভারতী বিশ্ববিদ্যালয়ে স্নাতক ডিগ্রি এবং গৌহাটি বিশ্ববিদ্যালয়ে অর্থনীতিতে স্নাতকোত্তর ডিগ্রি অর্জন করেন।   কর্মজীবন  তিনি ১৯৫৭  সালে বি. বোরোহ কলেজে প্রভাষক হিসাবে তার কর্মজীবন শুরু করেন। ১৯৬৪ সালে তিনি নিম্ন আসামের গৌরীপুরের প্রমথেশ বড়ুয়া কলেজে প্রতিষ্ঠাতা অধ্যক্ষ হিসেবে যোগদান করেন। তিনি গোয়ালপাড়া কলেজ এবং পান্ডু কলেজের পাশাপাশি আরও দুটি কলেজে অধ্যক্ষ হিসেবে কাজ করেছেন।  ১৯৭৪ সালে তিনি প্রফুল্ল দত্ত গোস্বামীর তত্ত্বাবধানে ফোকলোরে পিএইচডি ডিগ্রি অর্জন করেন।  ১৯৭৯ সালে তিনি গৌহাটি বিশ্ববিদ্যালয়ে পাঠক হিসেবে যোগদান করেন এবং পরবর্তীতে ফোকলোর রিসার্চ বিভাগের প্রধান হন। ১৯৯৫ সালে গৌহাটি বিশ্ববিদ্যালয় ছেড়ে যাওয়ার পর তিনি তেজপুর বিশ্ববিদ্যালয়ে ঐতিহ্যগত সংস্কৃতি ও শিল্পকলা বিভাগের অধ্যাপক হিসেবে যোগদান করেন।   সাহিত্যিক পেশা  দত্ত বেশ কিছু পণ্ডিত গ্রন্থও লিখেছেন। অক্সফোর্ড ইউনিভার্সিটি প্রেস থেকে প্রকাশিত হয় তার একটি বই, উত্তর-পূর্ব ভারতের সাংস্কৃতিক রূপ। তাঁর শঙ্কর মাধবর মনীষা অরু অসমর সংস্কৃত উত্তরাধিকার গ্রন্থের জন্য, তিনি ১২ তম জগদ্ধাত্রী-হরমোহন দাস সাহিত্য পুরস্কার জিতেছেন।   সঙ্গীত পেশা  দত্ত একজন গায়ক ও গীতিকারও ছিলেন। তার লেখা গানগুলোর মধ্যে রয়েছে ‘মনের খবর’, ‘বহুদিন বকুলোর গন্ধ পোয়া নাই’, ‘মেলি দিল মন’, ‘রোহিমালা উড়োনীর মাজেরে’, ‘সৈ সিরিশ দালাত’, ‘তোমার কারানে জাউ’, ‘অহিনক কোন আনানে’, ‘মৌসুম’। দাপোনার, "সীতা বনবাশ", "বগলি বগা ফোট দি জা", "জিলির মাতে", "ও গান চিরিকা", "বড়শা তোমার", "আকাশে বোতাহে", এবং "আকাশ আমাক আকাশি আকাশ দিয়া" গানও গেয়েছেন তিনি। একটি অসমীয়া ভাষার চলচ্চিত্র, স্মৃতি পরশ, যেটি পরিচালনা করেছিলেন ব্রজেন বড়ুয়া।   মৃত্যু  বীরেন্দ্র নাথ দত্ত ২৩ অক্টোবর ২০২৩ সালে গুয়াহাটিতে ৮৮ বছর বয়সে মারা যান।Assam: Eminent academician, singer and lyricist Birendra Nath Datta passes away at 88   পুরস্কার    পদ্মশ্রী (২০০৯)  জগদ্ধাত্রী-হরমোহন দাস সাহিত্য পুরস্কার (২০১০)   তথ্যসূত্র   বিষয়শ্রেণী:২০২৩-এ মৃত্যু বিষয়শ্রেণী:১৯৩৫-এ জন্ম বিষয়শ্রেণী:২০শ শতাব্দীর ভারতীয় কবি বিষয়শ্রেণী:অসমীয়া ভাষার কবি বিষয়শ্রেণী:আসামের কবি বিষয়শ্রেণী:অসম সাহিত্য সভার সভাপতি বিষয়শ্রেণী:বিশ্বভারতী বিশ্ববিদ্যালয়ের প্রাক্তন শিক্ষার্থী বিষয়শ্রেণী:গুয়াহাটি বিশ্ববিদ্যালয়ের প্রাক্তন শিক্ষার্থী বিষয়শ্রেণী:সাহিত্য ও শিক্ষায় পদ্মশ্রী প্রাপক বিষয়শ্রেণী:নগাঁও জেলার ব্যক্তি
মুনকাস  চেকোস্লোভাকিয়ার একটি হাঙ্গেরীয় ভাষার সংবাদপত্র ছিল। এটি চেকোস্লোভাকিয়া কমিউনিস্ট পার্টির অঙ্গ ছিল। এই পত্রিকাটি ১৯৩০-এর দশকের শেষার্ধে চেকোস্লোভাকিয়ার অন্যতম প্রধান হাঙ্গেরীয় সংবাদপত্র ছিল। Collegium Carolinum (Munich, Germany), and Karl Bosl. Die erste Tschechoslowakische Republik als multinationaler Parteienstaat: Vorträge d. Tagungen d. Collegium Carolinum in Bad Wiessee vom 24.-27. November 1977 u. vom 20.-23. April 1978. München: Oldenbourg, 1979. p. 224    তথ্যসূত্র     বিষয়শ্রেণী:হাঙ্গেরীয় ভাষার সংবাদপত্র বিষয়শ্রেণী:চেকোস্লোভাকিয়ার সংবাদপত্র বিষয়শ্রেণী:সাম্যবাদী সংবাদপত্র
স্পিনোসরিডে হল থেরোপড ডাইনোসরের একটি পরিবার যা দশ থেকে সতেরোটি পরিচিত প্রজন্ম নিয়ে গঠিত। আফ্রিকা, ইউরোপ, দক্ষিণ আমেরিকা এবং এশিয়ায় স্পিনোসরিড ফসিল পাওয়া গেছে।  স্পিনোসরিডরা ছিল বড় দ্বিপদ মাংসাশী। তাদের কুমিরের মতো মাথার খুলি ছিল লম্বা, নিচু এবং সরু, কম বা অনুপস্থিত দাঁত সহ শঙ্কুযুক্ত দাঁত বহন করে। তাদের উপরের এবং নীচের চোয়ালের টিপগুলি রোসেটের মতো একটি চামচ-আকৃতির কাঠামোতে ছড়িয়ে পড়ে, যার পিছনে উপরের চোয়ালে একটি খাঁজ ছিল যা নীচের চোয়ালের প্রসারিত ডগাটি ফিট করে। অন্যান্য থেরোপডের তুলনায় স্পিনোসরিডের নাকের ছিদ্রগুলি মাথার আরও পিছনের অবস্থানে প্রত্যাহার করা হয়েছিল এবং তাদের মাথার খুলির মধ্যরেখা বরাবর তাদের মাথায় হাড়ের ক্রেস্ট ছিল। তাদের মজবুত কাঁধে স্টকযুক্ত অগ্রভাগ রয়েছে, তিন আঙুলযুক্ত হাত যার প্রথম অঙ্কে একটি বর্ধিত নখর রয়েছে।   শ্রেণিবিভাগ   তথ্যসূত্র  বিষয়শ্রেণী:স্পাইনোসরিড বিষয়শ্রেণী:সিনোমেনীয় বিলুপ্তি বিষয়শ্রেণী:প্রাগৈতিহাসিক ডাইনোসর পরিবার
__NOTOC__   জন্য গ্রন্থতালিকার বিস্তারিত    পাতার নাম:   লেখক:  অবদানকারী  প্রকাশক: , ।  সর্বশেষ সংশোধনের তারিখ:     ইউটিসি  সংগ্রহের তারিখ:  ইউটিসি  স্থায়ী সংযোগ:   প্রাথমিক অবদানকারী: সংশোধন ইতিহাসের পরিসংখ্যান  পাতার সংস্করণ আইডি:    জন্য উদ্ধৃতি শৈলী    এপিএ স্টাইল  । (,  )। , ।  থেকে ,  ,  তারিখে সংগৃহীত হয়েছে।   এমএলএ শৈলী   অবদানকারী। "।" , । , ,  । । ওয়েব। ।   এমএইচআরএ শৈলী   অবদানকারী, '', , ,   ,  ইউটিসি, <> [ তারিখে সংগৃহীত]   শিকাগো শৈলী   অবদানকারী, "," , ,  ( তারিখে সংগৃহীত)।   সিবিই/সিএসই শৈলী   অবদানকারী।  [ইন্টারনেট]। , ;   ,  ইউটিসি [ তারিখে উদ্ধৃত]। এতে উপলব্ধ:  ।   ব্লুবুক শৈলী  ,  (  তারিখে সর্বশেষ পরিদর্শন)।   বিবটেক্স ভুক্তি   যখন ল্যাটেক প্যাকেজ url ব্যবহার করবেন (প্রস্তাবনার মধ্যে কোথাও \usepackage{url}) যা অনেক বেশি চমত্কার ফরম্যাটকৃত ওয়েব ঠিকানা দিয়ে থাকে, নিম্নোক্তটিকে অগ্রাধিকার দিতে পারে:   উইকিপিডিয়ার আলাপ পাতা  মার্কআপ [[]] ([ এই সংস্করণ])  ফলাফল [ ] ([ এই সংস্করণ]) &rft_val_fmt=&rfr_id=&rft.type=encyclopediaArticle&rft.title=&rft.date=--&rft.source=&rft.aucorp=&rft.publisher=&rft.artnum=&rft.identifier=&rft.language=bn&rft.format=text&rft.rights=">
মোহাম্মদ সেলিম (জন্ম: ৫ অক্টোবর ১৯৫৮) একজন বাংলাদেশী রাজনীতিবিদ, ব্যবসায়ী ও সংসদ সদস্য, যিনি হাজী সেলিম বা হাজী মোঃ সেলিম নামে পরিচিত। তিনি বাংলাদেশ আওয়ামী লীগের রাজনীতির সাথে জড়িত এবং জাতীয় সংসদের তিন মেয়াদে নির্বাচিত সংসদ সদস্য।   প্রাথমিক জীবন  হাজী মোহাম্মদ সেলিম ৫ অক্টোবর ১৯৫৮ সালে ঢাকায় জন্মগ্রহণ করেন। তার পিতা চাঁন মিয়া সরদার ও মাতা সালেহা বেগম। তিনি নবম শ্রেণী পর্যন্ত লেখাপড়া করেছেন।   কর্মজীবন  ১৯৯৬ সালে হাজী সেলিম ঢাকা-৮ আসন থেকে প্রথম সংসদ সদস্য নির্বাচিত হন। ২০০১ সাধারণ নির্বাচনে তিনি আওয়ামীগের প্রার্থী হয়ে নির্বাচনে অংশগ্রহণ করলেও বিএনপির নাসির উদ্দিন আহমেদ পিন্টুর নিকট পরাজিত হন। ২০১৪ সাধারণ নির্বাচনে আওয়ামী লীগ থেকে মনোনয় না পাওয়ায় তিনি স্বতন্ত্র প্রার্থী হয়ে নির্বাচনে অংশগ্রহণ করেন এবং নিজ দলীয় প্রার্থী মোস্তফা জালাল মহিউদ্দিনকে পরাজিত করে সংসদ সদস্য নির্বাচিত হন। তিনি  স্বতন্ত্র প্রার্থী হয়ে নির্বাচন করায় অবিভক্ত ঢাকা মহানগর আওয়ামী লীগের যুগ্ম সাধারণ সম্পাদক এর পদ হারান। ২০১৪ সালে, সেলিম সংসদের ১৬ জন স্বতন্ত্র সদস্যদের নিয়ে জোট গঠন করেন।  ২০১৮ সালে অনুষ্ঠিত একাদশ জাতীয় সংসদ নির্বাচনে সেলিম বাংলাদেশ আওয়ামী লীগের মনোনয়নে পুনরায় অংশগ্রহণ করেন এবং বিজয়ী হন।  দুর্নীতির মামলায় সাজা হওয়ায় সংসদ সদস্য (এমপি) পদ হারাচ্ছেন হাজী মোহাম্মদ সেলিম। সংবিধান অনুযায়ী তার সংসদ সদস্য পদ থাকবে না বলে মন্তব্য করেছেন দুর্নীতি দমন কমিশনের (দুদক) আইনজীবী খুরশীদ আলম খান।  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:১৯৫৮-এ জন্ম বিষয়শ্রেণী:ঢাকা জেলার রাজনীতিবিদ বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:সপ্তম জাতীয় সংসদ সদস্য বিষয়শ্রেণী:দশম জাতীয় সংসদ সদস্য বিষয়শ্রেণী:একাদশ জাতীয় সংসদ সদস্য বিষয়শ্রেণী:বাংলাদেশের বন্দী ও আটক বিষয়শ্রেণী:বাংলাদেশের স্বতন্ত্র রাজনীতিবিদ বিষয়শ্রেণী:অপরাধে দোষী সাব্যস্ত বাংলাদেশী রাজনীতিবিদ